ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1837/96 ΤΗΣ ΕΠΙΤΡΟΠΗΣ της 24ης Σεπτεμβρίου 1996 για τον καθορισμό των συντελεστών που εφαρμόζονται στα σιτηρά που εξάγονται με τη μορφή του «Irish Whiskey» για την περίοδο 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2825/93 της Επιτροπής, της 15ης Οκτωβρίου 1993, για ορισμένες λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση των επιστροφών που προσαρμόζονται για τα σιτηρά που εξάγονται με τη μορφή ορισμένων αλκοολούχων ποτών, και ιδίως το άρθρο 5 (1), όπως τροποποιήθηκε τελευταία από τον κανονισμό (ΕΚ) αριθ. 3098/94 (2),

Εκτιμώντας:

ότι το άρθρο 4 παράγραφος 1 του κανονισμού (ΕΟΚ) αριθ. 2825/93 προβλέπει ότι οι ποσότητες σιτηρών στις οποίες εφαρμόζεται η επιστροφή, είναι οι ποσότητες σιτηρών που τίθενται υπό έλεγχο και αποστάζονται και οι οποίες πολλαπλασιάζονται επί συντελεστή που καθορίζεται κατ' έτος για κάθε ενδιαφερόμενο κράτος μέλος 7 ότι ο συντελεστής αυτός εκφράζει τη σχέση που υπάρχει ανάμεσα στις συνολικά εξαγόμενες ποσότητες και στις συνολικές ποσότητες που διατίθενται στο εμπόριο για το εν λόγω αλκοολούχο ποτό με βάση την τάση που έχει διαπιστωθεί στην εξέλιξη των ποσοτήτων αυτών κατά τη διάρκεια αριθμού ετών που αντιστοιχεί στη μέση περίοδο παλαιώσεως του εν λόγω αλκοολούχου ποτού 7 ότι, με βάση τις πληροφορίες που έχουν αποσταλεί από την Ιρλανδία και αφορούν την περίοδο από 1ης Ιανουαρίου έως 31 Δεκεμβρίου 1995, αυτή η μέση περίοδος παλαιώσεως, κατά το 1995, ήταν έξι έτη για το ιρλανδικό ουίσκυ 7 ότι πρέπει, συνεπώς, να καθοριστούν οι συντελεστές για την περίοδο από 1ης Ιουλίου 1996 έως 30 Ιουνίου 1997 7

ότι το άρθρο 10 του πρωτοκόλλου αριθ. 3 της συμφωνίας για τον Ευρωπαϊκό Οικονομικό Χώρο (3) αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και τη Νορβηγία 7 ότι, συνεπώς, σε εφαρμογή του άρθρου 7 παράγραφος 2 του κανονισμού (ΕΟΚ) αριθ. 2825/93, θα πρέπει αυτό να ληφθεί υπόψη στον υπολογισμό του συντελεστού για την περίοδο 1996/97 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1996 έως 30 Ιουνίου 1997, οι συντελεστές που αναφέρονται στο άρθρο 4 του κανονισμού (ΕΟΚ) αριθ. 2825/93, και εφαρμόζονται στα σιτηρά που χρησιμοποιούνται στην Ιρλανδία για την παρασκευή του «Irish Whiskey» καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 258 της 16. 10. 1993, σ. 6.

(2) ΕΕ αριθ. L 328 της 20. 12. 1994, σ. 12.

(3) ΕΕ αριθ. L 1 της 3. 1. 1994, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1962/96 ΤΗΣ ΕΠΙΤΡΟΠΗΣ της 11ης Οκτωβρίου 1996 για διόρθωση του κανονισμού (ΕΚ) αριθ. 2772/95 για την αντικατάσταση των αξιών σε Ecu του κανονισμού (ΕΟΚ) αριθ. 2078/92 του Συμβουλίου σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2),

τον κανονισμό (ΕΟΚ) αριθ. 1068/93 της Επιτροπής, της 30ής Απριλίου 1993, για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 1482/96 (4), και ιδίως το άρθρο 18 παράγραφος 2,

Εκτιμώντας ότι, στον κανονισμό (ΕΚ) αριθ. 2772/95 της Επιτροπής (5), εκ παραδρομής, παραλείφθηκε η αναπροσαρμοσμένη αξία σε Ecu όσον αφορά το μέγιστο επιλέξιμο ποσό της πριμοδότησης για κάθε μονάδα ζωικού κεφαλαίου προβάτων ή βοοειδών, κατά την οποία μειώνεται μια αγέλη, και ότι πρέπει επομένως να συμπληρωθεί ο εν λόγω κανονισμός,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 σημείο 1 του κανονισμού (ΕΚ) αριθ. 2772/95 αντικαθίσταται από το ακόλουθο κείμενο:

«1. Στο άρθρο 4 παράγραφος 2 του κανονισμού (ΕΟΚ) αριθ. 2078/92:

- το ποσό των "150 Ecu" αντικαθίσταται από το ποσό των "181,1 Ecu",

- τα ποσά των "250 Ecu" αντικαθίστανται από το ποσό των "301,9 Ecu",

- το ποσό των "210 Ecu" αντικαθίσταται από το ποσό των "253,6 Ecu",

- το ποσό των "100 Ecu" αντικαθίσταται από το ποσό των "120,8 Ecu",

- το ποσό των "400 Ecu" αντικαθίσταται από το ποσό των "483,0 Ecu",

- το ποσό των "1 000 Ecu" αντικαθίσταται από το ποσό των "1 208 Ecu",

- το ποσό των "700 Ecu" αντικαθίσταται από το ποσό των "845,3 Ecu" και

- το ποσό των "600 Ecu" αντικαθίσταται από το ποσό των "724,5 Ecu".»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το ποσό που προβλέπεται στο άρθρο 1 τρίτη περίπτωση, εφαρμόζεται από την ημερομηνία κατά την οποία μια γεωργική ισοτιμία, καθορισμένη την 1η Φεβρουαρίου 1995 ή μετέπειτα, εφαρμόζεται για πρώτη φορά στην πριμοδότηση για κάθε μονάδα ζωικού κεφαλαίου προβάτων ή βοοειδών, κατά την οποία μειώνεται μια αγέλη.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 22 της 31. 1. 1995, σ. 1.

(3) ΕΕ αριθ. L 108 της 1. 5. 1993, σ. 106.

(4) ΕΕ αριθ. L 188 της 27. 7. 1996, σ. 22.

(5) ΕΕ αριθ. L 288 της 1. 12. 1995, σ. 35.
ΚΑΝΟΝΙΣΜΟΣ (ΕΚ) αριθ. 1920/96 ΤΟΥ ΣΥΜΒΟΥΛΙΟΥ της 1ης Οκτωβρίου 1996 για την τροποποίηση του κανονισμού (ΕΟΚ) αριθ. 2046/89 για τη θέσπιση των γενικών κανόνων σχετικά με την απόσταξη των οίνων και των υποπροϊόντων της οινοποίησης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως αγοράς στον αμπελοοινικό τομέα (1), και ιδίως το άρθρο 35 παράγραφος 7, το άρθρο 36 παράγραφος 5, το άρθρο 38 παράγραφος 4, το άρθρο 39 παράγραφος 8, το άρθρο 41 παράγραφος 9 και το άρθρο 42 παράγραφος 5,

την πρόταση της Επιτροπής,

Εκτιμώντας ότι το άρθρο 2 παράγραφος 3 του κανονισμού (ΕΟΚ) αριθ. 2046/89 (2) προβλέπει τη δυνατότητα για τα κράτη μέλη να εξομοιώσουν τις ενώσεις συνεταιριστικών οινοποιείων με τους παραγωγούς, για την εφαρμογή της απόσταξης και ότι η παράγραφος 4 του ιδίου άρθρου προβλέπει την υποβολή εκ μέρους της Επιτροπής μιας έκθεσης σχετικά με αυτό το θέμα 7 ότι είναι σκόπιμο, λαμβανομένων υπόψη των εμπειριών που περιγράφονται στην εν λόγω έκθεση, να διατηρηθεί οριστικά η δυνατότητα αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 2046/89, διαγράφεται η παράγραφος 4.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 1 Οκτωβρίου 1996.

Για το Συμβούλιο

Ο Πρόεδρος

D. SPRING

(1) ΕΕ αριθ. L 84 της 27. 3. 1987, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1592/96 (ΕΕ αριθ. L 206 της 16. 8. 1996, σ. 31).

(2) ΕΕ αριθ. L 202 της 14. 7. 1989, σ. 14 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1546/95 (ΕΕ αριθ. L 148 της 30. 6. 1995, σ. 34).
ΚΑΝΟΝΙΣΜΟΣ (ΕΚ) αριθ. 2105/96 ΤΗΣ ΕΠΙΤΡΟΠΗΣ της 31ης Οκτωβρίου 1996 για την τροποποίηση του κανονισμού (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2). και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 689/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1775/96 (4), καθορίζει τους όρους αποδοχής των σιτηρών στην παρέμβαση 7 ότι τα προσφερόμενα σιτηρά πρέπει να παρουσιάζουν τα φυσικά και τεχνολογικά χαρακτηριστικά που απαιτούνται για τις επιλέξιμες ποσότητες στην παρέμβαση 7 ότι πρέπει να προσδιοριστεί ότι ένα μαλακό σιτάρι που παρουσιάζεται ως αρτοποιίσιμο πρέπει να είναι κατάλληλο για την χρησιμοποίηση αυτή 7 ότι πρέπει, συνεπώς, να προβλεφθεί ότι ο οργανισμός παρεμβάσεως προβαίνει σε εξακρίβωση της πραγματικότητας σε περίπτωση αμφιβολίας 7

ότι, για την τρέχουσα περίοδο, υπάρχει μεγάλος κίνδυνος να παραδοθούν στην παρέμβαση προϊόντα που δεν είναι σύμφωνα με τις προδιαγραφές, ιδίως σε ορισμένα κράτη μέλη λόγω υψηλού ποσοστού υγρασίας που διαπιστώθηκε κατά τη συγκομιδή και να υπάρξει προσφυγή σε διαδικασίες ταχείας ξήρανσης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 2 του κανονισμού (ΕΟΚ) αριθ. 689/92, το τελευταίο εδάφιο αντικαθίσταται από το ακόλουθο κείμενο:

«Για το μαλακό σιτάρι που προσφέρεται στην παρέμβαση κατά την περίοδο 1996/97, ο οργανισμός παρεμβάσεως προβαίνει, σε περίπτωση αμφιβολίας ως προς τον αρτοποιίσιμο χαρακτήρα, σε δοκιμή βλαστήσεως. Όταν η βλαστική ικανότητα είναι χαμηλότερη από 85 % το εν λόγω μαλακό σιτάρι απορρίπτεται.

Εντούτοις, εάν προσκομιστεί απόδειξη προς ικανοποίηση του οργανισμού παρεμβάσεως ότι το εν λόγω προσφερόμενο μαλακό σιτάρι είναι αρτοποιίσιμο, το εν λόγω μαλακό σιτάρι γίνεται αποδεκτό με την εν λόγω ιδιότητα. Οι σχετικές δαπάνες για την πραγματοποίηση των αναγκαίων δοκιμών για να προσκομιστεί η εν λόγω απόδειξη επιβαρύνουν τον προσφέροντα.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 74 της 20. 3. 1992, σ. 18.

(4) ΕΕ αριθ. L 232 της 13. 9. 1996, σ. 18.
ΚΑΝΟΝΙΣΜΟΣ (ΕΚ) αριθ. 2122/96 ΤΗΣ ΕΠΙΤΡΟΠΗΣ της 5ης Νοεμβρίου 1996 για τροποποίηση του κανονισμού (ΕΚ) αριθ. 1292/95 που τροποποιεί τον κανονισμό (ΕΟΚ) αριθ. 2677/85 για τις λεπτομέρειες εφαρμογής του καθεστώτος ενίσχυσης στην κατανάλωση ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1996, για τη θέσπιση κοινής οργάνωσης της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 11 παράγραφος 8,

Εκτιμώντας:

ότι το άρθρο 4 παράγραφος 1 του κανονισμού (ΕΟΚ) αριθ. 2677/85 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 887/96 (4), αναφέρει τα στοιχεία που πρέπει να προηγούνται του αριθμού αναγνώρισης που αποτίθεται απευθείας στη συσκευασία του ελαιολάδου, όπως αναφέρονται στο άρθρο 2 παράγραφος 2 του κανονισμού (ΕΟΚ) αριθ. 3089/78 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 1582/96 (6) 7 ότι ο πίνακας των στοιχείων προσαρμόστηκε από τον κανονισμό (ΕΚ) αριθ. 1292/95 της Επιτροπής (7) 7 ότι, για να επιτραπεί η χρήση των αποθεμάτων των επισημάνσεων, που έχουν ήδη τυπωθεί, ο κανονισμός (ΕΚ) αριθ. 1292/95 πρόβλεψε στο άρθρο 2 ότι η χρήση των στοιχείων που αναφέρονταν πριν θα γινόταν αποδεκτή έως τις 31 Οκτωβρίου 1996 7 ότι φαίνεται πως η περίοδος αυτή δεν επαρκεί για την εξάντληση των εναπομενουσών επισημάνσεων 7 ότι, ως εκ τούτου, πρέπει να τροποποιηθεί ο κανονισμός (ΕΚ) αριθ. 1292/95 για να παραταθεί η μεταβατική περίοδος των έξι μηνών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 δεύτερο εδάφιο του κανονισμού (ΕΚ) αριθ. 1292/95, η ημερομηνία «31 Οκτωβρίου 1996» αντικαθίσταται από την ημερομηνία «30 Απριλίου 1997».

Άρθρο 2

Ο παρών κανονισμός αρχίζει να ισχύει την 1η Νοεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 206 της 16. 8. 1996, σ. 11.

(3) ΕΕ αριθ. L 254 της 25. 9. 1985, σ. 5.

(4) ΕΕ αριθ. L 119 της 16. 5. 1996, σ. 16.

(5) ΕΕ αριθ. L 369 της 29. 12. 1978, σ. 12.

(6) ΕΕ αριθ. L 206 της 16. 8. 1996, σ. 13.

(7) ΕΕ αριθ. L 125 της 8. 6. 1995, σ. 11.
ΚΑΝΟΝΙΣΜΟΣ (ΕΚ) αριθ. 2265/96 ΤΗΣ ΕΠΙΤΡΟΠΗΣ της 27ης Νοεμβρίου 1996 για τροποποίηση του κανονισμού (ΕΟΚ) αριθ. 1517/77 σχετικά με τον καθορισμό του καταλόγου των διαφόρων ομάδων ποικιλιών λυκίσκου που καλλιεργούνται στην Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, για την κοινή οργάνωση αγοράς στον τομέα του λυκίσκου (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 12 παράγραφος 8,

Εκτιμώντας:

ότι ο κανονισμός (ΕΟΚ) αριθ. 1517/77 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 675/96 (4), κατανέμει τις ποικιλίες λυκίσκου μεταξύ των ομάδων «Αρωματικός λυκίσκος», «Πικρός λυκίσκος» και «Λοιποί», ανάλογα με τις εμπορικές χρήσεις που ισχύουν στην κοινοτική και διεθνή αγορά του λυκίσκου, λαμβάνοντας κυρίως υπόψη το αν υπερτερούν σε περιεκτικότητα οι πικρές ουσίες ή ο αρωματικός χαρακτήρας 7

ότι μερικές ποικιλίες που ήταν στο πειραματικό στάδιο μπορούν τώρα να διατεθούν στο εμπόριο 7 ότι πρέπει, συνεπώς, να τις προσθέσουμε στο παράρτημα του κανονισμού (ΕΟΚ) αριθ. 1517/77 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 1517/77 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 175 της 4. 8. 1971, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 169 της 7. 7. 1977, σ. 13.

(4) ΕΕ αριθ. L 94 της 16. 4. 1996, σ. 3.

ΠΑΡΑΡΤΗΜΑ

«ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2360/96 ΤΗΣ ΕΠΙΤΡΟΠΗΣ της 11ης Δεκεμβρίου 1996 για τη θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, με τον οποίο καθιερώνεται ο κοινοτικός τελωνειακός κώδικας (1), όπως τροποποιήθηκε από τον κανονισμό (ΕΟΚ) αριθ. 2454/93 (2),

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με τον οποίο καθιερώνεται ο κοινοτικός τελωνειακός κώδικας, όπως τροποποιήθηκε τελευταία από τον κανονισμό (ΕΚ) αριθ. 2153/96 (3), και ιδίως το άρθρο 173 παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια για τη θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7

ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 13 Δεκεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 289 της 12. 11. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2351/96 ΤΗΣ ΕΠΙΤΡΟΠΗΣ της 10ης Δεκεμβρίου 1996 για τον καθορισμό της ποσότητας ενεργοποίησης του πρόσθετου εισαγωγικού δασμού για τις ντομάτες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 24 παράγραφος 4,

Εκτιμώντας:

ότι ο κανονισμός (ΕΚ) αριθ. 1555/96 της Επιτροπής, της 30ής Ιουλίου 1996, περί λεπτομερειών εφαρμογής του καθεστώτος για την εφαρμογή πρόσθετου εισαγωγικού δασμού στον τομέα των οπωροκηπευτικών (3), προβλέπει στο άρθρο 2 τον καθορισμό ποσοτήτων και περιόδων ενεργοποίησης 7

ότι στο άρθρο 5 παράγραφος 4 της συμφωνίας επί της γεωργίας (4) προβλέπονται τα κριτήρια για τον καθορισμό από την Επιτροπή της ποσότητας ενεργοποίησης του πρόσθετου δασμού για ορισμένα οπωροκηπευτικά 7 ότι το άρθρο 5 παράγραφος 6 επιτρέπει να καθοριστούν οι περίοδοι ενεργοποίησης συναρτήσει των χαρακτηριστικών των ευπαθών και εποχιακών προϊόντων 7

ότι, σε εφαρμογή των παραπάνω κριτηρίων, η ποσότητα ενεργοποίησης για τις ντομάτες πρέπει να καθοριστεί στο επίπεδο που περιλαμβάνεται στο παράρτημα του παρόντος κανονισμού για τις σχετικές περιόδους 7

ότι η επιτροπή διαχείρισης οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ποσότητα ενεργοποίησης των πρόσθετων εισαγωγικών δασμών για τις ντομάτες που προβλέπονται στο άρθρο 2 του κανονισμού (ΕΚ) αριθ. 1555/96 για την περίοδο 1997/98, καθορίζεται όπως αναγράφεται στον πίνακα του παραρτήματος.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 193 της 3. 8. 1996, σ. 1.

(4) ΕΕ αριθ. L 336 της 23. 12. 1994, σ. 22.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2426/96 ΤΗΣ ΕΠΙΤΡΟΠΗΣ της 18ης Δεκεμβρίου 1996 σχετικά με τη διακοπή της αλιείας σαυριδιού από σκάφη που φέρουν τη σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3074/95 του Συμβουλίου, της 22ας Δεκεμβρίου 1995, περί καθορισμού, για ορισμένα ιχθυοαποθέματα και ομάδες ιχθυοαποθεμάτων, των συνολικών επιτρεπόμενων αλιευμάτων για το 1996 και ορισμένων όρων βάσει των οποίων μπορούν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 2366/96 (4), προβλέπει τα μερίδια των συνολικών επιτρεπόμενων αλιευμάτων σαυριδιού για την Κοινότητα για το 1996 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους θεωρούνται ότι έχουν εξαντλήσει το μερίδιο του συνολικού επιτρεπόμενου αλιεύματος 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σαυριδίου στα ύδατα των υποδιαιρέσεων CIEM V b (ζώνη ΕΚ), VI, VII, VIII a, b, d, e, XII και XIV από σκάφη που φέρουν τη σημαία κράτους μέλους ή είναι νηολογημένα σε κράτος μέλος προσέγγισαν το μερίδιο των συνολικών επιτρεπόμενων αλιευμάτων για το 1996,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα σαυριδιού στα ύδατα των υποδιαιρέσεων CIEM V b (ζώνη ΕΚ), VI, VII, VIII a, b, d, e, XII και XIV από σκάφη που φέρουν τη σημαία κράτους μέλους ή είναι νηολογημένα σε κράτος μέλος θεωρούνται ότι έχουν εξαντλήσει τα συνολικά επιτρεπόμενα αλιεύματα για το 1996.

Απαγορεύεται η αλιεία σαυριδίου στα ύδατα των υποδιαιρέσεων CIEM V b (ζώνη ΕΚ), VI, VII, VIII a, b, d, e, XII και XIV από σκάφη που φέρουν τη σημαία κράτους μέλους ή είναι νηολογημένα σε κράτος μέλος, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία έναρξης ισχύος του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 330 της 30. 12. 1995, σ. 1.

(4) ΕΕ αριθ. L 323 της 13. 12. 1996, σ. 1.
ΚΑΝΟΝΙΣΜΟΣ (ΕΚ) αριθ. 2471/96 ΤΟΥ ΣΥΜΒΟΥΛΙΟΥ της 20ής Δεκεμβρίου 1996 που τροποποιεί τον κανονισμό (ΕΚ) αριθ. 789/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας (1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας ότι, με τον κανονισμό (ΕΚ) αριθ. 789/96 (1), το Συμβούλιο άνοιξε για το έτος 1996 κοινοτικές δασμολογικές ποσοστώσεις για ορισμένα προϊόντα αλιείας 7 ότι είναι σκόπιμο να αυξηθεί η ποσότητα για τον μπακαλιάρο (αύξων αριθμός 09.2753),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΚ) αριθ. 789/96, ο πίνακας που περιλαμβάνεται στο παράρτημα αντικαθίσταται, όσον αφορά τον αύξονα αριθμό 09.2753, από τον πίνακα που αναφέρεται στο παράρτημα του παρόντος κανονισμού.

Άρθρο 2

Ο παρών κανονισμός τίθεται σε ισχύ την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1996.

Για το Συμβούλιο

Ο Πρόεδρος

S. BARRETT

(1) ΕΕ αριθ. L 108 της 1. 5. 1996, σ. 8.

>ΘΕΣΗ ΠΗΝΑΚΑ>